tansah manunggal karsa,Sri temanten nggennya mangun brayatipun,tulusa widodo mulya,linambaran tresna jati. Kinanthi : Dhuh Gusti Ywang Maha Agung,mugi kersa hamberkahi,mring temanten kekalihnya,nggennya mangun brayat sami,bagya mulya kang sinedya,rahayu ingkang pinanggih. Kyai, kalih pada punika kewala atur kekidungan kula, mangka jangkeping sarana pamboyonging Sekar Mancawarna. Kiranging sadayanipun, ingkang boten dados renaming penggalih, mugi diagung pangaksamanipun. Jati Wasasa : Sang Saraya Jati, saking keprananing manah kula, wekdal punika ugi Kembar Mayang kula pasarahaken, sumangga tumunten kula aturi hanampi. Saraya Jati :Kyai, rehning sampun cekap samudayanipun, keparenga kawula nyuwun pamit madal pasilan, lan